CELEX: 62014CN0402
Language: fi
Date: 2014-08-22 00:00:00
Title: Asia C-402/14: Ennakkoratkaisupyyntö, jonka Dioikitiko Efeteio Athinon (Kreikka) on esittänyt 22.8.2014 – Viamar – Elliniki Aftokiniton kai Genikon Epicheiriseon Anonymi Etaireia v. Kreikan valtio

27.10.2014   
            
            
               FI
            
            
               Euroopan unionin virallinen lehti
            
            
               C 380/4
            
         Ennakkoratkaisupyyntö, jonka Dioikitiko Efeteio Athinon (Kreikka) on esittänyt 22.8.2014 – Viamar – Elliniki Aftokiniton kai Genikon Epicheiriseon Anonymi Etaireia v. Kreikan valtio
   (Asia C-402/14)
   2014/C 380/04
   Oikeudenkäyntikieli: kreikka
   
      Ennakkoratkaisua pyytänyt tuomioistuin
   
   Dioikitiko Efeteio Athinon
   
      Pääasian asianosaiset
   
   
      Kantaja: Viamar – Elliniki Aftokiniton kai Genikon Epicheiriseon Anonymi Etaireia
   
      Vastaaja: Kreikan valtio
   
      Ennakkoratkaisukysymykset
   
   
               1)
            
            
               Onko 16.12.2008 annetun direktiivin 2008/118/EY (1) 1 artiklan 3 kohta oikeudellisesti riittävä ja täydellinen/ehdoton ja riittävän täsmällinen, jotta sillä on välitön oikeusvaikutus ja jotta siitä oikeuksia saava yksityinen voi vedota siihen kansallisissa tuomioistuimissa ja jotta kansallisten tuomioistuinten on otettava se huomioon, vaikka kyseistä direktiivin säännöstä ei ole saatettu osaksi jäsenvaltion/Kreikan sisäistä oikeusjärjestystä?
            
         
               2)
            
            
               Joka tapauksessa on kysyttävä, ovatko kansallisen tullikoodeksin 130 §:n 5 momentin säännökset, luettuna yhdessä saman koodeksin 128 §:n 1 momentin säännösten kanssa, joiden mukaan Kreikan alueelle yhteisöstä tuotuja ajoneuvoja koskeva tulliselvitystodistus annetaan rekisteröintiveron, jota koskeva maksuvelvollisuus syntyy silloin, kun ajoneuvot saapuvat maan alueelle, maksamisen jälkeen, sopusoinnussa ETY:n perustamissopimuksen 3 artiklan c alakohdan kanssa, jossa määrätään tavaroiden vapaata liikkuvuutta rajoittavien esteiden poistamisesta jäsenvaltioiden väliltä?
            
         
      (1)  Valmisteveroja koskevasta yleisestä järjestelmästä ja direktiivin 92/12/ETY kumoamisesta 16.12.2008 annettu neuvoston direktiivi 2008/118/EY (EUVL 2009, L 9 s. 12).